
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏10 בדצמבר 2014
יח' בכסלו, תשע"ה

מכרז היקפים משתנים מס' 39/11.2014 : מתן שירותי השגחה על נבחנים בבחינות הבגרות והסמכה לטכנאים והנדסאים

הבהרה מספר 2
1. כללי

1. המועד האחרון להגשת הצעות למכרז שבנדון הינו 17.12.2014 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 1 – מבוא
סעיף 1.5.1, עמוד 3
החלוקה הגיאוגרפית הינה עפ"י המוגדר בסעיף זה בהתאם למחוזות משרד החינוך וכמפורסם באתר המשרד.
3. פרק 2 – הגורמים אליהם מופנה המכרז (דרישות סף)
1. סעיף 2.4.5, עמוד 5
הסעיף נשאר ללא שינוי.
2. סעיף 2.4.6, עמוד 5
הסעיף נשאר ללא שינוי.

3. סעיף 2.4.7, עמוד 5
"יום מבצע" - הינו יום ייחודי בו נדרש לגייס, לנהל ולהפעיל עובדים, כל זאת בהיקפים המינימליים הנדרשים בסעיף 2.4.7. 
למען הסר ספק, הכמויות המפורטות בסעיפים 4.4.10 ו- 5.5.4 הינן הדרישות מהקבלן.
4. סעיף 2.4.8, עמוד 5
הסעיף נשאר ללא שינוי.
5. סעיף 2.4.10, עמוד 5
המציע נדרש להגיש ערבות מציע נפרדת עבור כל מקבץ מחוזות, כמפורט בסעיף זה במכרז.

על גבי כל אחת מהערבויות יצויין לאיזה מקבץ היא שייכת.
6. סעיף 2.5.3-(ג), עמוד 6
הסעיף נשאר ללא שינוי.
7. סעיף 2.5.4, עמוד 6
הסעיף נשאר ללא שינוי.
4. פרק 4 – תיאור הפרויקט והיקפו
1. סעיף 4.1.2, עמוד 9
(1) באחריות הקבלן לשכור את מבנה הבחינה.
(2) יש לתקן סעיף זה, יש להחליף את המילים "שירותי עזר להשגחה" במילים "שירותי השגחה נוספים".
2. סעיף 4.2, עמוד 10
"פרויקטים מיוחדים" הכוונה הינה לכמות שעות ההשגחה הכלולים בהיקפים שצוינו במכרז.
3. סעיף 4.2, עמוד 10
(1) באחריות הקבלן לשכור את מבנה הבחינה.
(2) לצורך הפעלת מערך השגחה בבסיסי צה"ל נדרשים משגיחים רגילים כמו בבתי ספר ובעלי הרשאה להיכנס לבסיסים וזאת באחריות הקבלן לדאוג להרשאות.
(3) המשרד הגדיר מוסדות "אדומים" בהם הבחינה בכל המקצועות תתבצע מחוץ למוסד. מתוכננים כ- 50 מרכזי בחינה של 10 חדרים בכל מרכז בפיזור ארצי במועד חורף וקיץ.
(4) בכל מכרז בחינה, כמות הכיתות והתלמידים משתנה ממועד למועד ומשנה לשנה, והינו בהתאם למספר הנרשמים לבחינות בכל אזור.
(5) כמות שעות השגחה חיצוניות ושעות השגחה חריגות משתנה בהתאם לצורך.
כמות מקצועות הבחינה, השאלונים ומחברות  בחלוקה לפי מועדי בחינה, בהתאם ללוח המועדים המתפרסם בכל שנה לקראת כל מועד בחינות. 

לוח המועדים מתפרסם באתר אגף הבחינות ומצורף למכרז זה בנספח 5 למכרז.
(6) כאמור בסעיף 4.2.3, חדרי הבחינה של הפרויקט יהיו בשטח של 60 מ"ר ומעלה. הנוסחה המשוערת לחישוב  הינה: בחדר כיתה תיקני (בגודל של 50 מ"ר), ישובצו 19 נבחנים.
(7) רשימת מוסדות החינוך בפריסה ארצית מצורפת בנספח 6.
4. סעיף 4.3.3, עמוד 11
(1) רכז חקירות טוהר בחינות הינו בעל תפקיד שהתמחה בחקירות במערכת הביטחונית או האזרחית.
(2) נדרש מכשיר אחד לגילוי טלפונים ניידים בכל בית ספר, האחריות ביישום טוהר הבחינות בנושא זה. על הספק להיכנס לכיתות הנבחנים ולעשות בקרה של אי קיום משתמשים.

5. סעיף 4.3.4, עמוד 11
(1) "מערכת תקשורת ייעודית" הכוונה הינה למכשיר סוללרי.
(2) במקרה והמכשיר לאיתור ניידים מצפצף והתלמיד מכחיש כי ברשותו טלפון נייד, יש לזמן את מנהל/ת בית הספר או רכז הבחינות ויש לדווח למטה.
(3) משגיחים תורנים הופעלו בכל בתי ספר המוגדרים כ-"אדומים" וכ-"צהובים", ובכל בתי ספר בהם  יש מספר נבחנים גדול, כמוגדר במכרז.
(4) "מכשיר לגילוי טלפונים סלולריים" - באחריות הקבלן ועל חשבונו, לצייד את המשגיחים התורנים במכשירים לגילוי טלפונים סלולריים, כנדרש בסעיף זה במכרז.

"מערכת תקשורת" - על הקבלן לבחור בכל מערכת תקשורת שהיא ואשר תעמוד בסטנדרטים ובכללי החוק ותענה לדרישות המודגרות במכרז.
"באמצעות יישום" – הכוונה הינה לכל יישום בתחום תקשורת מכשירים סלולריים אשר מאפשר לאתר מכשירים סלולריים פועלים.
6. סעיף 4.3.10, עמוד 11
(1) באחריות הקבלן הזוכה לשכור את מבנה הבחינה, ולקראת כל מועד עליו להיערך בהתאם.
(2) היקף בתי הספר ה"אדומים" הינו כ- 40 בשנה.
היקף בתי הספר ה"צהובים" הינו כ- 140 בשנה.
בחינות של בתי ספר אילו מתקיימים במועדי הבחינות הרגילות.

ליווי הבחינה יעשה על פי הוראת המשרד לעניין זה.
ניתן לבצע את הבחינות בבתי ספר חלופיים וזאת באישור המשרד מראש. 

(3) רשימת בתי הספר תסופק לקבלן הזוכה.
7. סעיף 4.4.11, עמוד 13 וסעיף 5.7.19, עמוד 27
הקבלן חייב להנפיק מדבקות ברקוד לכל המשגיחים.
8. סעיף 4.4.11, עמוד 13 וסעיף 5.7.13, עמוד 24
על הקבלן לספק לכל המשגיחים מדבקות בר קוד אישיות, כאשר על המדבקות לא יהיו מודפסים פרטים אישיים של המשגיח כגון שמו ותעודת הזהות.
9. סעיף 4.4.12, עמוד 14
(1) חל איסור על קיום שיחות בטלפון הסלולרי בזמן הבחינה אך ניתן להשתמש בהעברת מסרונים בכל הנוגע לבחינה.
(2) המשגיחים לא נדרשים לכבות את המכשיר הסלולרי.
10. סעיף 4.5, עמוד 14
במסגרת מכרז זה, אין העסקה של בוחנים. 
על הקבלן להעסיק משגיחים בהתאם למשכי הבחינה, כל זאת בכפוף להגדרות כמפורט במכרז.
5. פרק 5 – תפקידי הקבלן בביצוע העבודה
1. סעיף 5.4.8, עמוד 13
כמות הנבחנים החיצוניים במרכזי הבחינות, משתנה בהתאם לסוג בתי הספר שהוגדרו ככאלה, על סמך 3 שנים אחרונות של היבחנות ופגיעה בטוהר הבחינות.
2. סעיף 5.5.5, עמוד 18
(1) בבתי ספר שהוגדרו כ"ירוקים" על ידי המחוז ובתהליך אישור שפורסם ע"י המשרד, ניתן לאפשר שיבוץ של מורים ועובדי הוראה בבית הספר.
(2) אין בידי המשרד רשימה של משגיחים פסולים.
על הקבלן לבצע את הבדיקות הנדרשות לשם איתור משגיחים פסולים ולבדוק כל מקרה לגופו של עניין.
3. סעיף 5.6.2, עמוד 19
על המציע לכלול ביצוע הריענונים בהצעת המחיר כמפורט במכרז.
4. סעיף 5.6.5, עמוד 19
אין צורך בהגשת תוכנית הדרכה לבוחנים כחלק מהצעת ההגשה.
5. סעיף 5.6.6, עמוד 19
לא ניתן לתת חלופה לתמונה בתג המזהה.
בסיום ההכשרה יקבל כל בעל תפקיד תג מזהה, בצבע אחיד, הכולל את הנדרש עפ"י המוגדר בסעיף זה במכרז.

6. סעיף 5.6.7, עמוד 19
כאמור בסעיף זה במכרז, האגף ישלם לקבלן אך ורק עבור בעלי תפקידים שעברו הכשרה והסמכה, ביצעו בפועל תפקידים בבתי ספר והקבלן שילם בפועל עבור שעת ההכשרה ונסיעות, התשלום יבוצע בסוף כל מועד, בחשבונית האחרונה.
התשלום בפועל, על כל המרכיבים הנדרשים והמפורטים, הינו באחריותו של הקבלן בלבד.
7. סעיף 5.6.11-א'-(2), עמוד 21
לא ניתן לצייד את המשגיח בתג בלבד, בסיכום ההדרכה, אלא כנדרש בסעיף זה במכרז.
8. סעיף 5.7.17, עמוד 24
מדובר בכ- 40 בתי ספר אדומים וכ- 140 צהובים.
9. סעיף 5.7.18-ב', עמוד 25
(1) מהמנות המכשיר לגילוי הטלפונים הינה באחריות הקבלן ללא קשר לפיילוט או לממצאים שלו.
(2) טלפון סלולארי יכול לשמש כמכשיר כף יד.
10. סעיף 5.7.18-ו', עמוד 26
יש לתקן בסעיף זה כדלקמן:

"התשלום לנאמן הינו ע"י חברת ההשגחה."
במסגרת מכרז זה וכפי שבוצע עד היום, הגורם המשלם לנאמן בית ספרי הינו הקבלן.
11. סעיף 5.7.18-ז', עמוד 26
(1) הגורם המשלם לנאמן חיצוני הינו הקבלן, עפ"י הצעת המחיר (כמוגדר בסעיף 16.1 במכרז).
(2) הנאמן מגוייס ע"י הקבלן.
במועד חורף 2015 גוייסו כ- 200 נאמנים.
12. סעיף 5.7.19, עמוד 27
על הקבלן להנפיק תג ומדבקות גם בתהליך הכשרה מזורז.
13. סעיף 5.7.23, עמוד 27
(1) "משימות מיוחדות" הכוונה למועד בחינה מיוחד, דרישה לביצוע בחינה מחוץ לביה"ס.
(2) על הקבלן להעביר את החומר מנקודה אחת (בנק, בי"ס, תחנת קליטה, שלוחה אקסטרנית) לנקודה אחרת.
(3) מהות השירות הינה זמינות בבלדרות ייעודית.
(4) רכב מאובטח עם שני נהגים בוגרי קורס מאבטחים.
14. סעיף 5.8, עמוד 28
אין הצמדה לשכר המינימום. 

עדכון התעריפים יעשה על פי סעיף ההצמדה המוגדר במכרז בפרק 15.
15. סעיף 5.9.8, עמוד 29
כאמור בסעיף זה במכרז, כל נאמני החוץ יצוידו במכשירים לאיתור מכשירים סלולריים ומכשירים לדיווח ישיר של אירועים מיוחדים וזאת על חשבון הקבלן ובאחריותו.
16. סעיף 5.10.3, עמוד 32
סוגי המכשירים / אמצעים טכנולוגיים הנדרשים הינם בהתאם לשיקול הדעת של הקבלן, בכפוף להוראות המוגדות במכרז.
6. פרק 6 – כח האדם של הקבלן והאמצעים הנדרשים לביצוע המכרז
1. סעיף 6.15, עמוד 36
(1) המציע רשאי להציג אותו מועמד לתפקידים של: מנהל פרויקט למקבץ מחוזות, מנהל מערך אבחון קליטה ומשאבי אנוש ומנהל מערך הכשרה והדרכה ובתנאי שאותו המועמד יעמוד בכל הדרישות המוגדרות במכרז עבור כל מקבץ מחוזות בנפרד.
(2) שיקלול ההיקפים המוצגים בהצעת המציע יעשו בהתאם למפורט במחוון שבנספח 9.
(3) דרישות הניסיון וההכשרה מבעלי התפקידים המוגדרים בסעיף זה הינן דרישות מינימליות. 
מציעים בעלי הרכב כוח אדם עם ניסיון רב יותר בתחום הנדרש ובעלי הכשרה וכישורים גבוהים יותר, ישוקללו בהתאם למפורט במחוון שבנספח 9.
2. סעיף 6.15.1, עמוד 36
(1) יש לתקן את דרישות ההכשרה ממנהל הפרויקט למקבץ מחוזות כדלקמן:

"מנהל הפרויקט בעל תואר ראשון לכל הפחות".

למען הסר ספק, דרישות הניסיון נשארות ללא שינוי.

(2) "ארגון פרויקטים של השמת עובדים" – השמת העובדים יכולה להיעשות ללקוחות שונים ובתנאי שיש עמידה בהיקף המינימלי השנתי הנדרש של ימי השמת עובד.
3. סעיף 6.15.3, עמוד 36
(1) יש לתקן את דרישות ההכשרה ממנהל מערך הכשרה והדרכה כדלקמן:

"מנהל המערך יהיה בעל תואר ראשון לכל הפחות".

למען הסר ספק, דרישות הניסיון נשארות ללא שינוי.
4. סעיף 6.15.5, עמוד 37
(1) רמת הסיווג המקצועי הנדרשת לתפקיד נאמן חיצוני הינה בעל הכשרה במאבטח.
(2) לא ניתן לאפשר למשגיח למלא את פרטיו בכתב יד, יש להשתמש במדבקות הברקוד בלבד, כמוגדר במכרז.
5. סעיף 6.19, עמוד 40
במסגרת סעיף זה, הקבלן נדרש להפעיל מערכת ממוחשבת פנימית לצורך ניהול ותפעול הפרויקט, המאפשרת הפקת נתונים והעברתם למערכות המשרד.
7. פרק 7 - פיצוי מוסכם
1. הקנסות משנים קודמות אינם רלוונטיים כיוון שהנתונים משתנים משנה לשנה וממועד למועד, בהתאם לנסיבות ולאירועים מהשטח.
2. סעיף 7.2, עמוד 41
לסעיף קטן 6.2 - הסעיף נשאר ללא שינוי.
8. פרק 13 – אחריות משפטית
הפרק נשאר ללא שינוי.
9. פרק 19 – תקופת התקשרות
מועד תחילת ביצוע הפעילות הינו מיידי.
10. פרק 22 – פיקוח
סעיף 22.2, עמוד 57

הסעיף נשאר ללא שינוי.
11. פרק 26 – מסמכים נדרשים ותנאי מסירת ההצעה
1. סעיף 26.1, עמוד 59
לכל מקבץ מחוזות תוגש הצעה נפרדת.
במידה וההצעה מוגשת ע"י מספר גופים, הגוף המוביל וכל אחד מהגופים המצטרפים יחתמו על כל דפי ההצעה המוגשת.

2. סעיף 26.1.7, עמוד 61
עפ"י הנדרש בסעיף (א) בסעיף זה במכרז, על המציע לצרף להצעתו תצהיר בכתב שלו ושל בעלי השליטה בו, בדבר קיום חובותיו בעניין זכויות העובדים.
עפ"י הנדרש בסעיף (א) בסעיף זה במכרז, על המציע לצרף אישור מטעם מינהל ההסדרה והאכיפה במשרד התמ"ת בדבר הרשעות ב- 3 השנים האחרונות שקדמו למועד האחרון להגשת הצעה וקנסות בשנה האחרונה שקדמה למועד האחרון להגשת הצעה, או היעדרם.
3. סעיף 26.1.10, עמוד 62
יש לתקן סעיף זה כדלקמן:
"רישיון תקף מטעם משרד הכלכלה, עפ"י חוק העסקת עובדים ע"י קבלני כ"א, כנדרש בדרישת סף 2.4.6."
12. נספח מספר 2 – חוזה התקשרות
סעיף 11, עמוד 72
הפרק נשאר ללא שינוי.
13. נספח מספר 8 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים הנדרשים (הן לגוף המוביל והן לגוף המתקשר) ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
לסעיף 10.2 – לתשומת לב המציע הטבלה המופיעה בסעיף זה בחוברת ההצעה מחולקת ל- 3 מקבצי המחוזות הנדרשים.
4. סעיף 11 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
בעמוד בו מפורטים פרטי בעל התפקיד יש למלא את מס' שנות ניסיון אצל המציע ובטבלאות יש למלא את ניסיונו בביצוע עבודות כנדרש במכרז.
5. סעיף 12 – נתונים על הצוות של המציע המתוכנן לפעול ולסייע למכרז זה – על המציע לפרט את שמות העובדים שעומדים לרשותו בתחומים שונים תוך פירוט הכשרתם, ניסיונם ותפקידם במכרז זה.
בעמוד בו מפורטים פרטי בעל התפקיד יש למלא את מס' שנות ניסיון אצל המציע ובטבלאות יש למלא את ניסיונו בביצוע עבודות כנדרש במכרז.
6. סעיף 13 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

לסעיף 13-ח' – יחידת החישוב הינה "ימי נסיעה".

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.
14. נספח מספר 9 – טבלת השוואת הצעות
בגיליון המחוון – בסעיף "ניסיון המציע" – חישוב היקף " ימי השמת עובד במהלך 12 החודשים האחרונים", יעשה לפי ממוצע של סך הסניפים שהוצגו במענה לסעיף 2.4.8, וזאת בתנאי כי כל אחד מהסניפים הללו הינו בעל היקף פעילות גיוס מינימלי של סה"כ 15,000 ימי השמת עובד, במהלך 12 חודשים האחרונים, כאמור במכרז.

בכבוד רב,


אורנה מיטמיגר
                           
מנהלת אגף רכש מכרזים והתקשרויות

